钦定古今图书集成/理学汇编/文学典/第067卷 > 邵焕
## 钦定古今图书集成/理学汇编/文学典/第067卷 > 邵焕

按《浙江通志》：“焕，淳安人，登进士第，官至金部员外郎。
焕七岁时，随父应举，时郡方建鼓楼，题诗于壁，援笔
而就，见者骇焉。郡守杜惟一奇之，奏令赴阙，真宗以
其年幼，赐帛遣归。咸平三年，十岁，复以童子召赴阙，
令赋《春雨》诗，顷刻而成。是年登进士第，除正字令，于
秘阁读书。上尝引之入宫，命赋《睡宫娥》诗，焕有‘玉腕
枕香腮，荷花藕上开’”之句，乃命就职。